OpenLLM-France/wikimedia huggingface dataset:
# Peu de llebre

El peu de llebre (Trifolium arvense) és una espècie de planta amb flors del gènere Trifolium dins la família de les fabàcies (Fabaceae).

## Descripció

Planta herbàcia teròfita que arriba als 40 centímetres d'altura amb arrel axomorfa. Està coberta de pèls que li donen un tacte sedós. Les fulles estan ancorats a la tija mitjançant un curt pecíol, està formada per tres fol·líols liniars i dentats. Les flors són roses però són molt petites i queden amagades dins del calze. Aquest presenta dents lesiniformes. Aquestes estan agrupades en una inflorescència compacta, ovalada, a la part de dalt de la planta. Com els calzes tenen llargs pèls sedosos tota la inflorescència sembla una mena de bola de pèls. Sovint tota la planta pren colors rogencs. Es diferencia clarament d'altres Trifolium. Floració primaveral, d'abril a setembre.

## Distribució

Té una distribució holoàrtica. Se la troba en descampats, en zones no irrigades o d'escassa humitat. Prefereix els sòls sorrencs, àcids (silicis).
La trobem a les províncies de Barcelona, Castelló, Girona, Illes Balears, Lleida, Tarragona i València.

## Principis actius

Posseeixen tanins, resines, sals, essències, glicèrids i colorants.

## Indicacions

És antidiarreica, vulneraria i antileucorreica. Les esbandides en colutori ajuden a reforçar les genives febles i sanguinolentes i a frenar una mica la piorrea. Externament, molta, pot emprar-se com hemostàtica sobre les ferides recents no profundes. Sempre en infusió, es preparen cataplasmes humides sobre les úlceres varicoses, que tendeixen a tancar-se si aquesta cura es practica amb constància.

## Referències

* ↑ «Trifolium arvense». Noms de plantes. Corpus de fitonímia catalana. TERMCAT, Centre de Terminologia. [Consulta: 17 febrer 2024].
* ↑ «Trifolium arvense» (en anglès). Plants of the World Online. Royal Botanic Gardens. Kew. [Consulta: 17 febrer 2024].
# Pintura suprematista. Vuit rectangles rojos

Pintura suprematista. Vuit rectangles rojos és un quadre pintat per l'artista rus nascut a Kíev Kazimir Malèvitx el 1879. El quadre és un bon exemple de l'estil suprematista, un corrent artístic avantguardista creat pel mateix Malèvitx al voltant de l'any 1913.

## Anàlisi

Els tres nivells del suprematisme van ser descrits per Malèvitx com negre, colors i blanc. Vuit rectangles rojos és un exemple del segon, una fase més dinàmica, en què es començaven a usar els colors primaris. La composició és una mica ambigua, ja que mentre d'una banda els rectangles poden ser interpretats com a objectes que floten a l'espai, com si estiguessin suspesos en una paret, també poden ser llegits com vistos des de dalt. Malèvitx sembla haver-los llegit de la segona manera, ja que va estar fascinat una vegada per la fotografia aèria. Tot i això, posteriorment ell criticaria aquesta fase més dinàmica del seu suprematisme com a 'suprematisme aeri', ja que les seves composicions tendirien a recordar imatges de terra preses des del cel, i en aquest sentit fugirien de la seva pretensió d'un art totalment abstracte i no objectiu. La distribució desigual i la lleugera inclinació de les formes juxtaposades a Vuit rectangles rojos, així com els subtilment diferents tons de vermell, infonen a la composició energia, permetent Malèvitx experimentar amb el concepte d'espai "infinit".

## Moviment

Aquesta obra és d'estil suprematista, un moviment creat el 1913 pel mateix Malèvitx. El pintor havia treballat els anys anteriors amb el cubo-futurisme, un estil que combinava el futurisme italià amb el cubisme. A partir del 1913, Malèvitx comença a experimentar amb el suprematisme, amb el qual aspira a aconseguir l'abstracció pura usant formes geomètriques fonamentals, com el quadrat, el cercle o el rectangle. En paraules de Malèvitx:
L'any 1913, en el meu intent desesperat d'alliberar l'art de la càrrega de l'objecte, em vaig refugiar en el quadrat i vaig exhibir un quadre consistia únicament en un quadrat negre sobre un fons blanc. Malèvitx va titular aquesta obra Pintura suprematista per explicar la supremacia dels sentiments purs a l'hora de crear art. En eliminar la idea dels objectes de l'art i treballar amb només característiques formals, Malèvitx va intentar alliberar la bellesa inherent a l'art i permetre als espectadors una interpretació lliure per crear el seu propi significat.

## Referències

* ↑ «Suprematism» (en anglès). The Art Story. [Consulta: 7 juny 2015].
* ↑ «Kazimir Malevich, Suprematist Painting (Eight Red Rectangles), (1915)» (en anglès). The Art Daily with Lydia, 05-12-2010. [Consulta: 7 juny 2015].
# Pintura xinesa

El terme pintura es va originar a la dinastia Han i es refereix principalment a pintures en rotllo pintades sobre seda, paper d'arròs i seda i muntades sobre ella. La pintura tradicional xinesa és una forma de pintura tradicional que es pinta sobre seda o paper amb un pinzell submergit en aigua, tinta o color.

## Història

Les primeres pintures xineses estaven pintades sobre seda. Fins a la invenció del paper al segle I, la seda es va anar substituint gradualment per materials més barats. A la dinastia Jin oriental, la pintura i la cal·ligrafia es van convertir en l'art més important dels cercles de la cort xinesa, i la majoria d'aquestes obres van ser pintades per nobles i estudiosos.

## Classificació
### En el pintura

Les pintures xineses es divideixen principalment en figures, flors i ocells i paisatges. A la superfície, les pintures xineses es divideixen en aquestes categories basades en temes, però de fet utilitzen l'art per expressar un concepte i un pensament.

### Eina

La diferència més gran entre la pintura xinesa i la pintura occidental és l'ajust del color. En primer lloc, l'ajust principal de la tinta utilitzada a la pintura xinesa és la cola. El verd pedra, el cinabri, etc. es poden diluir directament amb aigua; mentre que l'agent d'ajust de color que s'utilitza a les pintures a l'oli occidentals és l'oli.
A més de la tinta, les eines tradicionals de cal·ligrafia i pintura inclouen pinzells, paper d'arròs i cinabri.

### Pintura

Els pigments de pintura tradicional xinesa es poden dividir en pigments minerals, pigments vegetals, pigments metàl·lics, pigments animals i pigments artificials segons les seves matèries primeres de color.
Els pigments minerals són refinats a partir del mineral, amb colors gruixuts i una forta cobertura. Els més utilitzats són:
* 石青(Azurite)
* 石绿(Mineral green)

## Pintor famós
### 顾恺之(Gu Kaizhi)

Neix a 348—409, és bo pintant poemes, cal·ligrafia i sobretot pintant. Les obres supervivents inclouen "Luo Shen Fu Tu (洛神赋图)" i "Nu Shi Zhen Tu (女史箴图)".

### 展子虔(Zhang Ziyu)

展子虔 neix a 渤海（Hebei 550—604) Ha pintat molts murals en temples de Luoyang, Chang'an, Yangzhou i altres llocs. L'obra lliurada "Tu Chun Tu (游春图)" és un estil únic de pintura de paisatge xinesa, i també és la pintura de paisatge de desplaçament més antiga existent a la Xina.

### 阎立本(Run Liben)

阎立本 neix a 雍州万年(Xian 601-673) pintor destacat de la dinastia Tang, nascut noble. Bona cal·ligrafia i pintura, la forma més refinada. La temàtica de la pintura és força àmplia. Les obres supervivents inclouen "Li Dai Di Wang Tu(历代帝王图)" i "Bu Nian Tu Ju Bu(步辇图局部)".

## Referències

* ↑ «Chinese painting | History, Techniques, Style, & Facts | Britannica» (en anglès). [Consulta: 16 desembre 2021].
* ↑ «pintura china». [Consulta: 16 desembre 2021].
* ↑ «La Pintura tradicional china y su relación con el idioma chino» (en castellà), 17-04-2018. [Consulta: 16 desembre 2021].
* 国画的简介及特点 https://zhuanlan.zhihu.com/p/ Arxivat 2017-07-15 a Wayback Machine.

## Vegeu també

* Art de la Xina
* Gongbi
* Llista de pintors xinesos
* Vuit Excèntrics de Yangzhou
# Perry McCarthy

Perry McCarthy (3 de març del 1961, Londres, Anglaterra) és un pilot de curses britànic que va arribar a disputar curses de Fórmula 1. Perry McCarthy va debutar a la quarta cursa de la temporada 1992 (la 43a temporada de la història) del campionat del món de la Fórmula 1, disputant el 3 de maig del 1992 el G.P. d'Espanya al circuit de Catalunya. Va participar en un total d'onze curses puntuables pel campionat de la F1, disputades totes a la temporada 1992, no assolí classificar-se per disputar cap cursa i no aconseguint cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1992 | Andrea Moda Formula | Moda | Judd | SUD | MEX | BRA NVP | ESP NVQ | SMR NVQ | MON NVQ | CAN NVP | FRA NVP | GBR NVQ | ALE EXC | HUN NVQ | BEL NVQ | ITA NVP | POR | JAP | AUS | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 11 (0) | 0 | 0 | 0 | 0 | 0 |
# Perry Park

Perry Park és una concentració de població designada pel cens dels Estats Units a l'estat de Colorado. Segons el cens del 2000 tenia 1.180 habitants.

## Demografia

Segons el cens del 2000, Perry Park tenia 1.180 habitants, 473 habitatges, i 404 famílies. La densitat de població era de 47,9 habitants per km².
Dels 473 habitatges en un 28,3% hi vivien nens de menys de 18 anys, en un 82,7% hi vivien parelles casades, en un 2,5% dones solteres, i en un 14,4% no eren unitats familiars. En l'11% dels habitatges hi vivien persones soles el 3,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 2,69.
Per edats la població es repartia de la següent manera: un 21,4% tenia menys de 18 anys, un 1,9% entre 18 i 24, un 21,3% entre 25 i 44, un 43,6% de 45 a 60 i un 11,9% 65 anys o més.
L'edat mediana era de 47 anys. Per cada 100 dones de 18 o més anys hi havia 97,4 homes.
La renda mediana per habitatge era de 88.408 $ i la renda mediana per família de 89.367 $. Els homes tenien una renda mediana de 69.808 $ mentre que les dones 51.477 $. La renda per capita de la població era de 47.574 $. Entorn de l'1,1% de les famílies i el 2,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Perry Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 1r agost 2010].
* ↑ «Geographic Comparison Table- Perry Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 1r agost 2010].
# Perrysburg (Nova York)

Perrysburg és una població dels Estats Units a l'estat de Nova York. Segons el cens del 2000 tenia 408 habitants.

## Demografia

Segons el cens del 2000, Perrysburg tenia 408 habitants, 146 habitatges, i 96 famílies. La densitat de població era de 159,1 habitants per km².
Dels 146 habitatges en un 31,5% hi vivien nens de menys de 18 anys, en un 46,6% hi vivien parelles casades, en un 14,4% dones solteres, i en un 34,2% no eren unitats familiars. En el 30,8% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,88.
Per edats la població es repartia de la següent manera: un 20,3% tenia menys de 18 anys, un 7,1% entre 18 i 24, un 29,2% entre 25 i 44, un 29,4% de 45 a 60 i un 14% 65 anys o més.
L'edat mediana era de 42 anys. Per cada 100 dones de 18 o més anys hi havia 93,5 homes.
La renda mediana per habitatge era de 37.045 $ i la renda mediana per família de 43.125 $. Els homes tenien una renda mediana de 36.406 $ mentre que les dones 24.219 $. La renda per capita de la població era de 17.190 $. Entorn del 7,9% de les famílies i el 24% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Perrysburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Perrysburg». American Fact Finder. Oficina del Cens dels Estats Units, 12-01-2010.
# Philesturnus

Philesturnus és un gènere d'ocells de la família dels cal·leids (Callaeidae ). El nom de les espècies és conegut amb el de tieke.

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per dues espècies:
* Philesturnus rufusater - tieke de l'illa del Nord.
* Philesturnus carunculatus - tieke de l'illa del Sud.
# Pierre Everaert

Pierre Everaert (Quaëdypre, 21 de desembre de 1933 - Lilla, 26 de maig de 1989) va ser un ciclista francès que fou professional entre 1955 i 1966. Durant aquests anys aconseguí 22 victòries, sent les més destacades dues etapes de la París-Niça i la París-Brussel·les de 1960. El 1959 va quedar 4t de la classificació general en la seva única participació en la Volta a Espanya.

## Palmarès

* 1956
** 1r de la París-Douai
* 1957
** 1r al Critèrium de Boulogne-sur-Mer
** 1r a Aniche
** 1r del Circuit de Pévèle
** 1r a Watten
** 1r a Goegnies-la-Chaussée
** Vencedor d'una etapa del Tour de Normandia
* 1958
** 1r a Saint-Nazaire
** Vencedor d'una etapa del Tour de l'Oest
* 1959
** 1r de la Poly Bretona
** 1r a Bubry
** Vencedor de 2 etapes de la París-Niça
** Vencedor d'una etapa del Tour de l'Oest
* 1960
** 1r de la París-Brussel·les
** 1r del Circuit del Port de Dunkerque
** Vencedor d'una etapa de la Volta a Alemanya
** Vencedor d'una etapa de la Bicicleta Eibarresa
* 1963
** 1r de la classificació per punts dels Quatre dies de Dunkerque
** Vencedor d'una etapa del Critèrium del Dauphiné Libéré
** Vencedor d'una etapa de la Volta a Llevant
* 1965
** 1r de la París-Camembert

### Resultats al Tour de França

* 1959. Abandona (13a etapa)
* 1960. 32è de la classificació general
* 1961. 68è de la classificació general
* 1962. 56è de la classificació general
* 1963. 63è de la classificació general
* 1964. 63è de la classificació general
* 1965. Abandona (10a etapa)
* 1966. Abandona (16a etapa)

### Resultats al Giro d'Itàlia

* 1958. 55è de la classificació general
* 1964. 36è de la classificació general
* 1966. 68è de la classificació general

### Resultats a la Volta a Espanya

* 1959. 4t de la classificació general

## Enllaços externs

* Pierre Everaert a memoire-du-cyclisme.eu (francès)
# Planetary Science Institute

Planetary Science Institute (PSI) és un institut de recerca que està instal·lat a Tucson, Arizona, centrat en la ciència planetària. El seu personal científic es distribueixen a través de 16 estats dels EUA i al Regne Unit, Suïssa, França, Rússia, Austràlia i Sud-àfrica. El seu director és des del (2009) el Dr. Mark V. Sykes.
Fundada el 1972 sobre una base sense ànim de lucre, que està involucrat en moltes missions de la NASA, l'estudi de Mart, asteroides, cometes, pols interplanetària, la formació del Sistema Solar, els planetes extrasolars, l'origen de la vida, i altres temes científics.
Ara està participant activament en la missió Dawn, programada per explorar Vesta entre 2011 i 2012, i Ceres el 2015. El PSI gestiona el raig gamma i el detector de neutrons de la nau espacial, que traçarà un mapa de les superfícies dels dos planetes menors per determinar com es van formar i evolucionar. L'Institut orbit@home és un projecte de computació distribuïda a través del qual el públic pot ajudar en la recerca d'objectes propers a la Terra. L'Institut també està involucrat en l'educació científica a través dels programes escolars, llibres de divulgació científica i tècnica.

## Enllaços externs

* Web oficial
# Planguenoual

Planguenoual (en bretó Plangonwal, gal·ló Plangenóau) és un municipi francès, situat a la regió de Bretanya, al departament de Costes del Nord. L'any 1990 tenia 1.550 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1409 | 1461 | 1431 | 1562 | 1518 | 1550 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Daniel Nabucet | |
# Pierre-Antoine Dossevi

Pierre-Antoine Dossevi (Lomé, 17 de gener de 1952) és un exfutbolista togolès de la dècada de 1970.
Pel que fa a clubs, destacà a Tours i Paris-Saint Germain.
És pare dels també futbolistes Thomas i Mathieu.

## Referències

* ↑ «Antoine Dossevi». footballdatabase.eu. [Consulta: 28 agost 2010].
* ↑ «Un bel hommage rendu à Antoine Dossevi» (en francès). La Nouvelle République du Centre-Ouest, 30-01-2018.
* ↑ «Un Dossevi très convoité» (en francès), 20-07-2011. Arxivat de l'original el 17 de maig 2019.
# Pietro Bestetti

Pietro Bestetti anomenat Pierino (Pioltello, 12 de desembre de 1898 - Milà, 3 de gener de 1936) va ser un ciclista italià que fou professional entre 1921 i 1931. El 1920, com a ciclista amateur, va prendre part als Jocs Olímpics d'estiu d'Anvers, on va disputar dues proves del programa de ciclisme. Fou cinquè en la contrarellotge per equips i vint-i-unè en la contrarellotge individual. Com a professional destaquen dues victòries d'etapa al Giro d'Itàlia, el 1925 i 1926. Una pneumònia posà fi a la seva vida.

## Palmarès

* 1919
** 1r al Tre Valli Varesine
* 1922
** 1r a la Coppa Cavacciocchi
* 1923
** 1r al Tour del llac Léman
* 1924
** 1r al Giro dell'Umbria
* 1925
** Vencedor d'una etapa del Giro d'Itàlia
* 1926
** Vencedor d'una etapa del Giro d'Itàlia

### Resultats al Giro d'Itàlia

* 1922. Abandona
* 1923. 12è de la classificació general
* 1925. 7è de la classificació general. Vencedor d'una etapa
* 1926. 6è de la classificació general. Vencedor d'una etapa
* 1927. Abandona
* 1929. Abandona
* 1931. Abandona

## Referències

* ↑ «BESTETTI Pietro "Pierino"». [Consulta: 22 novembre 2022].
* 1 2 «Olympedia – Pietro Bestetti». [Consulta: 22 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Pietro BESTETTI» (en italià). [Consulta: 22 novembre 2022].

## Enllaços externs

* Fitxa de Pietro Bestetti a sitiodeciclismo.net
# Picot de Bennett

El picot de Bennett (Campethera bennettii) és una espècie d'ocell de la família dels pícids (Picidae) que habita la sabana, bosc miombo obert i matollars xèrics, al sud i sud-est de la República Democràtica del Congo, Angola, Ruanda, Burundi, Tanzània, Malawi, Zàmbia, Botswana, Zimbàbue, Namíbia, nord de Sud-àfrica i Moçambic.
# Picot de Fernandina

El picot de Fernandina (Colaptes fernandinae) és una espècie d'ocell endèmica de Cuba. Pertany a la família Picidae de l'ordre Piciformes.

## Hàbitat i distribució

Aquesta espècie només està present a l'Illa de Cuba en la Serra del Rosario, a la rodalia de la Península de Zapata, algunes zones de les províncies de Villa Clara, Camagüey, Holguín i Granma. És un picot que es veu rarament. Habita en les ribes de boscos oberts amb palmells i en sabanes i pantans.

## Descripció

* Els mascles mesuren uns 34 cm de llarg, 49 cm d'envergadura i 12 cm de cua.
* Les femelles mesuren uns 32,5 cm de llarg, 48 cm d'envergadura i 11 cm de cua. La cara de la femella és del mateix color que la del mascle, però sense bandes.
# Picotet de la Hispaniola

El picotet de la Hispaniola (Nesoctites micromegas) és una espècie d'ocell de la família dels pícids (Picidae) i l'única espècie del gènere Nesoctites.

## Hàbitat i distribució

Habita la selva humida i densa vegetació secundària de les illes de la Hispaniola i la Gonâve.

## Taxonomia

Classificats tradicionalment dins la subfamília dels picumninae, actualment són considerats una espècie germana dels picinae i inclosos dins la seva pròpia subfamília: nesoctitinae. S'han descrit dues subespècies:
* Nesoctites micromegas micromegas (Sundevall, 1866). De l'illa de la Hispaniola.
* Nesoctites micromegas abbotti Wetmore, 1928. De l'illa de la Gonâve.

## Referències

* ↑ The IUCN Red List of Threatened Species. Version 2017-2.
* ↑ Brett W Benz, Mark B Robbins, Andrew Townsend Peterson. Evolutionary history of woodpeckers and allies (Aves: Picidae): Placing key taxa on the phylogenetic tree (2006). Molecular Phylogenetics and Evolution 40. 389–399
# Barri Vell

* No s'ha de confondre amb Ciutat Vella.
«Barri Vell» té aquests significats:
* Barri Vell de Girona, barri de la ciutat de Girona.
* Barri Vell - Santa Creu, barri de la ciutat d'Alacant.
# Medranda

Medranda és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 148 | 150 | 115 | 109 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Bandera d'Oristà

La bandera oficial d'Oristà té la següent descripció:
    Bandera apaïsada, de proporcions dos d'alt per tres de llarg, blau clar, amb una aspa blanca de gruix 1/4 de l'alçària del drap i amb el rombe horitzontal format a l'encreuament de l'aspa de color vermell.
Va ser aprovada el 27 de gener de 2006 i publicada en el DOGC el 16 de febrer del mateix any amb el número 4574.

## Vegeu també

* Escut d'Oristà
* Escuts i banderes d'Osona

## Referències

* ↑ «RESOLUCIÓ GAP/285/2006, de 27 de gener, per la qual es dóna conformitat a l'adopció de la bandera del municipi d'Oristà.» (pdf). DOGC num. 4574, 16-02-2006. [Consulta: 21 juliol 2010].
# Bandera d'Ossètia del Sud

La bandera d'Ossètia del Sud apareix descrita en la Constitució de 26 de novembre de 1990 i aquest disseny ha estat confirmat en la Regulació sobre la bandera nacional que es va aprovar el 30 de març de 1992. És una bandera tricolor composta per tres franges horitzontals de la mateixa grandària: blanca la superior, vermella la central i groga la inferior.
El color vermell simbolitza el valor marcial, el blanc la puresa moral, i el groc la riquesa i la prosperitat. Aquesta bandera és pràcticament idèntica a la d'Ossètia del Nord-Alània, l'única diferència rauen les seves dimensions.
# Belgó

Belgó (en rus: Бельго) és un poble del krai de Khabàrovsk, a Rússia, que el 2012 tenia 365 habitants. Pertany al districte rural de Komsomolsk na Amure.

## Referències

* ↑ «Бельговское сельское поселение - Поселения - О районе - Официальный сайт администрации Комсомольского муниципального района». raion-kms.khabkrai.ru. Arxivat de l'original el 2019-03-22. [Consulta: 22 març 2019].
# Belgrade (Montana)

Belgrade és una població dels Estats Units a l'estat de Montana. Segons el cens del 2000 tenia 5.728 habitants.

## Demografia

Segons el cens del 2000, Belgrade tenia 5.728 habitants, 2.132 habitatges, i 1.507 famílies. La densitat de població era de 1.324,3 habitants per km².
Dels 2.132 habitatges en un 41,6% hi vivien nens de menys de 18 anys, en un 56,9% hi vivien parelles casades, en un 10,1% dones solteres, i en un 29,3% no eren unitats familiars. En el 19,8% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,12.
Per edats la població es repartia de la següent manera: un 29,7% tenia menys de 18 anys, un 11,5% entre 18 i 24, un 37,3% entre 25 i 44, un 15,5% de 45 a 60 i un 6,1% 65 anys o més.
L'edat mediana era de 29 anys. Per cada 100 dones de 18 o més anys hi havia 99,1 homes.
La renda mediana per habitatge era de 37.392 $ i la renda mediana per família de 40.378 $. Els homes tenien una renda mediana de 27.154 $ mentre que les dones 20.689 $. La renda per capita de la població era de 15.266 $. Aproximadament el 8,1% de les famílies i l'11,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Belgrade». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Belgrade». American Fact Finder. Oficina del Cens dels Estats Units, 12-01-2010.